Diari Oficial de la Generalitat Valenciana


Sumari del DOGV 8532, del 18-04-2019 (2019/3336)

Licitació per a la selecció de l'agent urbanitzador per a l'execució del Programa d'actuació integrada del sector VII segons l'alternativa tècnica per al desenvolupament del sector VII de sòl urbanitzable.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3336


Data del document
:   02-04-2019

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * administració local
    * pla d'urbanisme

Licitació per a la selecció de l'agent urbanitzador per a l'execució del Programa d'actuació integrada del sector VII segons l'alternativa tècnica per al desenvolupament del sector VII de sòl urbanitzable. [2019/3336]  
A l'Ajuntament d'Alaquàs, en sessió plenària celebrada el passat dia 28 de març de 2019, entre altres, es van adoptar els següents acords:  
  
  
Primer  
Excloure Carbelfi, SL, del procés de licitació relatiu a l'adjudicació de contracte d'adjudicació del Programa d'actuació integrada del sector VII del PGOU d'Alaquàs, per no complir els requisits de solvència fixada en les bases reguladores del Programa d'actuació integrada, i s'informa l'interessat que podrà interposar en contra recurs especial de contractació, en els termes previstos en els articles 40 i següents TRLCSP.  
  
Segon  
Declarar deserta la licitació, tenint en compte que no existeix oferta o proposició admissible que reunisca els requisits exigits en les bases reguladores per a l'adjudicació del Programa d'actuació integrada del sector VII del PGOU d'Alaquàs.  
  
Tercer  
Obrir un nou període de licitació conforme al que s'estableix en la base XIV de la fase d'adjudicació del Programa de les bases de programació del sector i article 126 de la Llei 5/2014, de 25 de juny LOTUP, a l'efecte de seleccionar l'agent urbanitzador per a l'execució de l'alternativa tècnica en el seu moment adjudicada i aprovada, tot això conforme al que s'estableix en aquesta base i facultar l'Alcaldia per a la realització dels tràmits que calga adoptar, prèviament a l'adjudicació de la condició d'agent urbanitzador que se sotmetrà a la consideració del Ple de la Corporació.  
Amb tot això, de conformitat amb el que s'estableix en l'article 125.1 de la Llei 5/2014, de 25 de juliol, de la Generalitat Valenciana LOTUP, queda obert un nou procés de licitació per a la selecció d'agent urbanitzador amb presentació de proposicions jurdicoeconòmiques que hauran de posseir el contingut de les bases de programació i en tot cas el definit en l'article 111.4 de la LOTUP en la seua última redacció; tot això conforme a les següents consideracions:  
  
Anunci de licitació  
Objecte i dades generals: selecció de l'agent urbanitzador per a l'execució del Programa d'actuació integrada del sector VII conforme a l'alternativa tècnica per al desenvolupament del sector VII de sòl urbanitzable i zona adscrita aprovada.  
L'alternativa tècnica a desenvolupar es troba íntegrament publicada en la web www.alaquas.org apartats: Ajuntament i Transparència/ Urb. Sector VII / Alternativa Tècnica / Documentació tècnica definitiva  
  
Tipus de licitació: quantia sense determinar (cost a determinar en les proposicions).  
Entitat adjudicadora: Ajuntament d'Alaquàs (València). Espanya.  
Requisits de solvència, criteris de selecció i garanties: són els definits en les bases de programació aprovades, que es troben publicades en la web municipal www.alaquas.org apartats: Ajuntament i Transparència / Perfil del Contractista / Contractes de Serveis/ Adjudicacions Definitives o Ajuntament i Transparència/ Urb. Sector VII / Bases i licitació  
  
Tramitació i procediment: l'establit en les bases de programació i article 125 i següents de la Llei 5/2014, de 25 de juliol, de la Generalitat Valenciana  
Data i lloc de presentació: la data límit de presentació de proposicions juridicoeconòmiques, per al desenvolupament de l'alternativa tècnica aprovada, serà el termini de 3 mesos comptats a partir de la publicació del present edicte en el Diari Oficial de la Generalitat Valenciana (www.dogv.es), de data a data. Si és festiu o inhàbil el dia de compliment, s'entendrà hàbil l'endemà hàbil.  
El lloc de presentació serà a l'Ajuntament d'Alaquàs (València), carrer Major 88, Alaquàs 46593 (València). Espanya. En concret es rebran les proposicions en el Departament de Secretaria General, sent l'hora tope de recepció les 14.00 hores.  
Despeses de publicitat: les despeses de publicitat d'aquesta licitació s'assumeixen temporalment per l'Ajuntament, si bé aquestes seran repercutibles a l'agent urbanitzador que siga seleccionat en la següent fase.  
Data de remissió Diario Oficial de la Unión Europea: 1 d'abril de 2019.  
El que es publica als efectes previnguts en els articles 124.9 i 125.1 de la Llei 5/2014, de 25 de juliol, de la Generalitat Valenciana, Llei d'ordenació del territori, urbanisme i paisatge; tot això, en el Diari Oficial de la Generalitat Valenciana amb prèvia remissió d'edicte al Diario Oficial de la Unión Europea.  
Tant l'acord d'exclusió i declaració del procés com a desert (1 i 2), com l'anunci de licitació per a la selecció d'agent urbanitzador (3) són susceptibles d'interposició de recurs especial en matèria de contractació dels articles 44 i següents de la Llei 9/2017, de 8 de novembre de contractes del sector públic; tot això, en el termini de 15 dies hàbils comptats a partir de l'endemà de la publicació en el Diari Oficial de la Generalitat Valenciana, i es podrà presentar bé davant l'Ajuntament, bé davant del tribunal administratiu de recursos contractuals creat conforme al que s'estableix en l'article 46 del citat text legal, o bé en qualsevol dels llocs establits en l'article 16.4 de la Llei 39/2015 de procediment administratiu comú.  
  
L'acord d'exclusió i declaració del procés com a desert és igualment susceptible d'interposició de recurs contenciós administratiu previst en l'article 25 de la Llei de la jurisdicció contenciosa administrativa, que es podrà interposar en el termini de dos mesos comptats a partir de l'endemà de la publicació d'aquest edicte. En cas d'interposar-se el recurs especial, fins a la seua resolució no podrà interposar-se recurs contenciós administratiu, la qual cosa podrà tindre lloc en el termini de dos mesos des de la notificació del primer.  
  
Alaquàs, 2 d'abril de 2019.- L'alcaldessa presidenta: Elvira García Campos.